Sent Džonsas (Kanada)
Sent Džonsas (pranc. St. John's, angl. St. John's) – miestas pačiuose Kanados rytuose, Niufaundlando saloje, Avalono pusiasalyje, prie Atlanto vandenyno. Niufaundlando ir Labradoro provincijos sostinė. 108,8 tūkst. gyventojų (2016 m.), su priemiesčiais 181,1 tūkst. Svarbus jūrų uostas ir žvejybinis centras. Žuvies pramonė, naftos perdirbimas, juodoji metalurgija, laivų statyba ir remontas.